Першая госця была ўдзельніцай фіналу нацыянальнага адбору на “Еўрабачанне - 2017”. Як звязаны журфак і галоўны песенны конкурс Еўропы? Адказ вельмі просты! Інстытут журналістыкі можа пахваліцца сваёй таленавітай зорачкай – гэта студэнтка 3 курса Анжаліка Пушнова. Безумоўна, квартэт вядучых не мог пакінуць без увагі такую важную падзею ў жыцці юнай журналісткі. У імправізаванай студыі Анжаліка яшчэ раз узгадала, як рыхтавалася да творчага спаборніцтва, а таксама выканала сваю песню, англійскі тэкст якой арганізатары пераклалі на рускую мову і надалі яму жартаўлівы змест.